ai4bharat/Pralekha huggingface dataset:
इलेक्ट्रॉनिक्स आणि माहिती तंत्रज्ञान मंत्रालय
डिजिटल इंडियाचे सक्षमीकरण : आधारची नवीन आणि सुधारित वैशिष्ट्ये
मुंबई, 27 जुलै 2023
भारताची वैशिष्ठ्यपूर्ण बायोमेट्रिक ओळख प्रणाली 'आधार', नवीन वैशिष्ठ्यांसह अद्ययावत करण्यात आली असल्याचे,भारतीय विशिष्ठ ओळख प्राधिकरण  ने म्हटले आहे. या सुधारणांची संरचना नागरिकांना अधिक सक्षम करण्यासाठी, सेवांमध्ये अखंड प्रवेश सुलभ करण्यासाठी आणि खऱ्या अर्थाने डिजिटल इंडियाच्या दिशेने देशाच्या प्रवासाला बळकटी देण्यासाठी करण्यात आली आहे. ही वैशिष्ठ्ये माहितीची गोपनीयता आणि सुरक्षिततेला प्राधान्याने विचारात घेऊन, सर्व लागू नियम आणि मार्गदर्शक तत्त्वांचे पालन करून, विकसित करण्यात आली आहेत असेही भारतीय विशिष्ट ओळख प्राधिकरणाने सांगितले आहे.
आम्ही ओळख प्रमाणीकृत करणे, सरकारी लाभ मिळवणे आणि विविध सेवांशी संलग्न कसे आहोत हे परिवर्तन घडवण्यात आधारने आधीच महत्त्वाची भूमिका बजावली आहे. या नवीन वैशिष्ठयांच्या समावेशासह, आधार व्यक्तींच्या डिजिटल परिसंस्था हाताळण्याच्या पद्धतीमध्ये क्रांती घडवून आणण्यासाठी सज्ज आहे.
मुख्य वैशिष्ठ्ये आणि फायदे:
- बायोमेट्रिक लॉकिंग/अनलॉकिंग: बायोमेट्रिक लॉकिंग/अनलॉकिंग वैशिष्ट्याचा फायदा घेऊन वापरकर्ते आता त्यांच्या बायोमेट्रिक माहितीवर अधिक नियंत्रण ठेवू शकतात. हे नागरिकांना त्यांचा बायोमेट्रिक डेटा लॉक करण्यास, अनधिकृत प्रवेशास प्रतिबंध करण्यास आणि डेटाची गोपनीयता आणि सुरक्षितता सुनिश्चित करण्यास सक्षम करते.
- ऑफलाइन आधार पडताळणी: पडताळणी प्रक्रियेदरम्यान लागणारी निरंतर इंटरनेट कनेक्टिव्हिटीची आवश्यकता टाळून, आधार कार्डधारक आता ऑफलाइन आधार पडताळणी पद्धत वापरू शकतात. हे वैशिष्ट्य मर्यादित इंटरनेट सुलभता असलेल्या भागातही रिअल-टाइम प्रमाणीकरण सुनिश्चित करते.
- व्हर्च्युअल आधार आयडी : व्हीआयडीचा वापर वापरकर्त्यांना प्रमाणीकरणाच्या उद्देशाने त्यांचा वास्तविक आधार क्रमांक सामायिक करण्याऐवजी तात्पुरते 16-अंकी व्हीआयडी क्रमांक तयार करण्याची परवानगी देऊन गोपनीयता वाढवतो. व्हीआयडी विविध सेवांसाठी वापरला जाऊ शकतो, ज्यामुळे ओळख उघड होऊन त्याचा गैरवापर होण्याची जोखीम कमी होते.
- वेळ-आधारित वन-टाइम पासवर्ड : आधार वापरकर्ते आता mAadhar मोबाइल अॅपद्वारे वेळ-आधारित ओटीपी  व्युत्पन्न करू शकतात, जे प्रमाणीकरणादरम्यान सुरक्षिततेचा अतिरिक्त स्तर प्रदान करते.
- चेहरा प्रमाणीकरण: अधिक समावेशी प्रमाणीकरण यंत्रणा प्रदान करण्यासाठी, चेहरा प्रमाणीकरण हे आधार प्लॅटफॉर्ममध्ये अंतर्भूत केले गेले आहे. फिंगरप्रिंट-संबंधित आव्हाने असलेल्यांसाठी सोयी आणि प्रवेशयोग्यता जोडून, वापरकर्ते आता त्यांची ओळख पटवण्यासाठी त्यांच्या चेहऱ्याचे बायोमेट्रिक्स वापरू शकतात.
- आधार QR कोड: नवीन आधार QR कोड वापरकर्त्यांना त्यांचे आधार तपशील सुरक्षितपणे आणि सोयीस्करपणे सामायिक करण्यास अनुमती देतो, विविध सेवांसाठी त्वरित ओळख पडताळणी सक्षम करतो.
- आधार प्रमाणीकरण इतिहास: हे वैशिष्ठ्य वापरकर्त्यांना त्यांच्या आधार प्रमाणीकरण इतिहासाचा मागोवा घेण्यास आणि त्यांचे परीक्षण करण्यास अनुमती देते, त्यांची आधार माहिती केव्हा आणि कुठे वापरली जाते याबाबत पारदर्शकता आणि नियंत्रण प्रदान करते.
ही नवीन वैशिष्ठ्ये जाणून घेण्यासाठी आणि सुधारित आधार परिसंस्थेचा अनुभव घेण्यासाठी, अधिकृत आधार संकेतस्थळाला भेट द्या किंवा तुमच्या भ्रमणध्वनीवर तुमचे mAadhar अॅप अद्ययावत करा.PIB Mumbai | S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
उपराष्ट्रपती कार्यालय
भारतीय व्यक्तित्वाच्या केंद्रस्थानी शेती असून ती आपली परंपरा आणि जीवनशैली आहे – उपराष्ट्रपती
शेती नेहमीच भारतीयत्वाच्या केंद्रस्थानी राहिली असून एक राष्ट्र म्हणून आपल्या कृषी क्षेत्राचा विकास झाला तरच आपण समृद्ध होऊ शकतो. असे उपराष्ट्रपती जगदीप धनखड यांनी आज अधोरेखित केले.
आज चंदीगडमध्ये सीआयआय अॅग्रो टेक-2022 च्या उद्घाटनप्रसंगी एका मेळाव्याला मार्गदर्शन करताना उपराष्ट्रपती म्हणाले की, शाश्वतता आणि अन्न सुरक्षा यांचा एकमेकांशी संबंध आहे. “शाश्वत कृषी पद्धतींशिवाय दीर्घकालीन अन्नसुरक्षा असू शकत नाही,” यावर त्यांनी भर दिला.
शेतीची भारतामध्ये परंपरा असून ती एक इथली जीवनशैली असल्याचे उपराष्ट्रपती धनखड यांनी सांगितलं. कृषी क्षेत्रात गेल्या 75 वर्षात केलेल्या प्रगतीचा संदर्भ देत त्यांनी आगामी काळात नवीन गरजा आणि नवीन आव्हानांनुसार आपली शेती करण्याची गरज व्यक्त केली. ते पुढे म्हणाले, “नवोन्मेषी संकल्पना हा कृषी विकासाचा मुख्य चालक बनला पाहिजे आणि आपल्या शेतकऱ्यांना हवामान बदलांमुळे येणारे संकट आणि अन्नधान्यांच्या किंमतीमध्ये होत असलेल्या चढउतारांपासून संरक्षण मिळाले पाहिजे.”
शेतीची भारतामध्ये परंपरा असून ती एक इथली जीवनशैली असल्याचे उपराष्ट्रपती धनखड यांनी सांगितलं. कृषी क्षेत्रात गेल्या 75 वर्षात केलेल्या प्रगतीचा संदर्भ देत त्यांनी आगामी काळात नवीन गरजा आणि नवीन आव्हानांनुसार आपली शेती करण्याची गरज व्यक्त केली. ते पुढे म्हणाले, “नवोन्मेषी संकल्पना हा कृषी विकासाचा मुख्य चालक बनला पाहिजे आणि आपल्या शेतकऱ्यांना हवामान बदलांमुळे येणारे संकट आणि अन्नधान्यांच्या किंमतीमध्ये होत असलेल्या चढउतारांपासून संरक्षण मिळाले पाहिजे.”
आपल्या शेतकऱ्यांसाठी शाश्वत उत्पन्न निर्माण करण्याच्या गरजेवर भर देत उपराष्ट्रपतींनी अन्न प्रक्रिया आणि मूल्यवर्धनावर अधिक लक्ष केंद्रित करण्याचे आवाहन केले.
2023 हे बाजरी- भरड धान्याचे आंतरराष्ट्रीय वर्ष म्हणून घोषित करण्याचा भारताचा प्रस्ताव संयुक्त राष्ट्राने एकमताने स्वीकारला आहे, असे नमूद करून धनखड म्हणाले की, अन्नटंचाई, पाणी टंचाई आणि अभूतपूर्व हवामान संकटांचा सामना करत असलेल्या जगात बाजरीच्या लागवडीवर लक्ष केंद्रित करणे हा एक स्मार्ट उपाय आहे.
सीआयआय अॅग्रो टेक -2022 चे उद्घाटन केल्यानंतर, उपराष्ट्रपतींनी पंजाब विद्यापीठाच्या तिस-या जागतिक माजी विद्यार्थी मेळाव्याला प्रमुख पाहुणे म्हणून उपस्थिती लावली. यावेळी बोलताना त्यांनी आपण जे काही शिकलो, ते समाजाला परत देण्याचे महत्त्व अधोरेखित केले आणि आपण समाजाला मोठ्या प्रमाणावर मदत केली पाहिजे असे सांगितले.
नालंदा सारख्या प्राचीन भारतातील नामांकित संस्थांचा संदर्भ देत या देशाला गतवैभव पुन्हा मिळवून देण्याचे आवाहन त्यांनी शिक्षक, विद्यार्थी आणि माजी विद्यार्थ्यांना केले.
पंतप्रधान कार्यालय
बिजू पटनाईक यांच्या जयंतीनिमित्त पंतप्रधानांनी त्यांना आदरांजली वाहिली
पंतप्रधान नरेंद्र मोदी यांनी बिजू पटनाईक यांच्या जयंतीनिमित्त त्यांना आदरांजली वाहिली आहे.
ट्वीटमध्ये पंतप्रधान म्हणाले, "बिजू बाबू यांच्या जयंतीनिमित्त त्यांना आदरांजली. भारताबाबत त्यांची दूरदृष्टी, मानवी सक्षमीकरणावर आणि सामाजिक न्यायावर दिलेला भर आपल्या सर्वांना प्रेरणा देतो. ओदिशाच्या प्रगतीसाठी त्यांनी केलेल्या प्रयत्नांचा देशाला अभिमान आहे."
अवजड उद्योग मंत्रालय
केंद्रीय अवजड उद्योग मंत्री डॉ. महेंद्र नाथ पांडे यांनी भारतीय दुग्ध उद्योगांचा कायापालट करण्यासाठी "दुग्ध संकलन साथी मोबाईल अॅप" चे केले अनावरण
उत्तराखंडच्या मसुरी येथे केंद्रीय अवजड उद्योग मंत्री डॉ. महेंद्र नाथ पांडे यांनी आज दुग्ध संकल्पन साथी मोबाईल अॅपचे अनावरण केले. जयपूर येथील राजस्थान इलेक्ट्रॉनिक्स अँड इन्स्ट्रुमेंट्स लिमिटेड  या केंद्रीय सार्वजनिक क्षेत्र उपक्रमातील कंपनीने या अॅपची रचना केली असून ते विकसितही केले आहे. अवजड उद्योग मंत्रालयाच्या अंतर्गत येणारी आरइआयएल ही मिनी रत्न कंपनी आहे. दूध संकलन प्रक्रियेतील आव्हाने दूर करून भारतीय डेअरी उद्योगांवर कायमस्वरूपी प्रभाव पाडण्यासाठी हे अॅप सज्ज आहे. या मोबाईल अॅपचा उद्देश दुधाची गुणवत्ता सुधारणे, संबंधितांमधे पारदर्शकता वाढवणे आणि दूध सहकारी संस्थांसह गावपातळीवरील कामकाज सुव्यवस्थित करणे हा आहे.
यावेळी डॉ.महेंद्र नाथ पांडे म्हणाले, “प्रक्रियेच्या डिजिटलीकरणासाठी केंद्र सरकारची वचनबद्धता आणि दूध उत्पादकांना थेट लाभ हस्तांतरण करण्याच्या दिशेने या अॅपच्या माध्यमातून अवजड उद्योग मंत्रालयाने एक क्रांतिकारी पाऊल उचलले आहे.”
दूध उत्पादक, दूध सहकारी संस्था, दूध संस्था आणि राज्य महासंघांचे कामकाज सुधारण्यासाठी हे अॅप्लिकेशन सक्रियपणे काम करेल, असे त्यांनी सांगितले. दूध संकलन मोबाइल अॅप दूध उत्पादकांना इंग्रजी, हिंदी, पंजाबी, तेलगू आणि इतर भाषांमध्ये सर्व सेवांची माहिती देईल.
आयुष मंत्रालय
आगा खान पॅलेस, पुणे येथे 30 मार्च 2022 रोजी 'कॉमन योगा प्रोटोकॉल' सत्राचे आयोजन
पुणे, 25 मार्च 2022
योगाभ्यासाचे विविध पैलू आणि त्याच्या उपयुक्ततेला व्यापक प्रचार आणि प्रसिद्धी देण्याच्या उद्देशाने 'योग महोत्सव 2022' हे 100 दिवसांचे अभियान, 100 संस्थांकडून 100 ठिकाणी सुरू करण्यात आले. त्याचबरोबर जागतिक शांतता, आरोग्य, कल्याणासाठी आंतरराष्ट्रीय योग दिवस -2022 च्या 100 दिवसांच्या काउंटडाऊन अभियानाला प्रसिद्धी देण्याचे उद्दिष्टही ठेवण्यात आले होते.
आंतरराष्ट्रीय योग दिवस 2022 च्या 100 दिवसांचे काउंटडाउन अभियान साजरे करण्यासाठी राष्ट्रीय निसर्गोपचार संस्था , भारत सरकारचे आयुष मंत्रालय, आगाखान पॅलेस, पुणे येथे 'कॉमन योगा प्रोटोकॉल' या विषयावर एक सत्र आयोजित करत आहे. त्यानंतर 'रोग प्रतिकारशक्तीसाठी योग' या विषयावर दोन तासांची कार्यशाळा आणि व्याख्यानदेखील आगा खान पॅलेसच्या आवारात आयोजित करण्यात आले आहे. 30 मार्च 2022 रोजी सकाळी 7 ते 11 दरम्यान हा उपक्रम होणार आहे.
वेळापत्रक:
- सकाळी 7:00 - 7:30 - उद्घाटन
- 7:30 am - 8:30 am - कॉमन योग प्रोटोकॉलचा सराव
- सकाळी 9:00 ते 11:00 am - रोग प्रतिकारशक्तीसाठी योग या विषयावर कार्यशाळा
- सत्र 1 - रोग प्रतिकारशक्तीसाठी योग - योगगुरू, विश्वास मंडलिक, संस्थापक, योगविद्यागुरुकुल, नाशिक.
- सत्र 2 - योग आणि आहाराची तत्त्वे - डॉ. अभिषेक देवीकर, संचालक, निसर्गोपचार आश्रम, उरुळीकांचन
- सत्र 3 - उत्तम आरोग्यासाठी योग - डॉ. राज कुलकर्णी, संचालक, डॉ. आर. के लाइफस्टाइल डिसऑर्डर्स अँड पेन मॅनेजमेंट क्लिनिक, पुणे
आगा खान पॅलेसच्या विश्वस्तांसह, राजेंद्र यादव, अधीक्षकीय पुरातत्वशास्त्रज्ञ, भारतीय पुरातत्व सर्वेक्षण, मुंबई क्षेत्र, निखिल देशमुख, उपसंचालक, रिजनल आउटरीच ब्युरो, माहिती आणि प्रसारण मंत्रालय, भारत सरकार .आणि इतर अनेक मान्यवरही या कार्यक्रमाला उपस्थित राहणार आहेत.
जागतिक योग मंचावर आपल्या पुणे शहराचे नाव ठळकपणे कोरण्यासाठी राष्ट्रीय निसर्गोपचार संस्थेचे संचालक, पुण्यातील सर्व आरोग्य आणि योगप्रेमींना वरील कार्यक्रम यशस्वी करण्यासाठी आगा खान पॅलेस येथे मोठ्या संख्येने उपस्थित राहण्याचे हार्दिक आमंत्रण देत आहेत.S.Patil/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
पंतप्रधान नॅसकॉम टेक्नॉलॉजी अँड लीडरशीप फोरमला 17 फेब्रुवारी रोजी संबोधित करणार
नवी दिल्ली, 15 फेब्रुवारी 2021
पंतप्रधान नरेंद्र मोदी 17 फेब्रुवारी 2021 रोजी दुपारी साडेबारा वाजता दूरदृश्य प्रणालीद्वारे नॅसकॉम टेक्नॉलॉजी अँड लीडरशीप फोरमला  संबोधित करतील.
एनटीएलएफबद्दल माहिती
एनटीएलएफच्या एकोणतिसाव्या सत्राचे आयोजन 17 ते 19 फेब्रुवारी 2021 दरम्यान करण्यात आले आहे. नॅशनल असोसिएशन ऑफ सॉफ्टवेअर अँड सर्विस कंपनीजचा हा महत्त्वाचा कार्यक्रम आहे. ‘उत्तम सामान्य स्थितीकडे मार्गक्रमण करणाऱ्या भविष्याची पायाभरणी’ ही या वर्षीच्या कार्यक्रमाची मुख्य संकल्पना आहे. या कार्यक्रमात 30 पेक्षा अधिक देशांमधून 1600 जण सहभागी होतील. तीन दिवसांच्या या कार्यक्रमादरम्यान चर्चांसह तीस उत्पादने सादर करण्यात येतील.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
माता मृत्यू गुणोत्तरात लक्षणीय घट, 2014-16 मध्ये लाखात 130 वरून 2018-20 मध्ये लाखात 97: डॉ मनसुख मांडवीय
माता मृत्यू संबंधीचे राष्ट्रीय आरोग्य धोरण लक्ष्य भारताने गाठले आहे
माता मृत्यू संबंधी शाश्वत विकास लक्ष्य 8 राज्यांनी गाठले आहे
नवी दिल्ली, 30 नोव्हेंबर 2022
देशात माता मृत्यू गुणोत्तरात घट झाल्याने एक मैलाचा दगड पार करण्यात आला आहे. या कामगिरीसाठी केंद्रीय आरोग्य आणि कुटुंब कल्याण मंत्री डॉ मनसुख मांडवीय यांनी देशवासियांचे अभिनंदन केले आहे. आपल्या ट्वीटमध्ये ते म्हणाले, “बालमृत्यू गुणोत्तरात लक्षणीय घट, 2014-16 मध्ये लाखात 130 वरून 2018-20 मध्ये लाखात 97. पंतप्रधान @NarendraModi जी यांनी आरोग्य क्षेत्रात घेतलेल्या विविध पुढाकारांमुळे सरकार उत्तम मातृ आणि प्रजनन सेवा देऊ शकत आहे, ज्यामुळे माता मृत्यू गुणोत्तर कमी होण्यास फार मोठी मदत झाली आहे.
भारताचे महानिबंधक यांनी जरी केलेल्या विशेष बातमीपत्रानुसार, देशातील माता मृत्यू गुणोत्तरात 6 अंकांची महत्त्वाची सुधारणा झाली आहे आणि आता हे गुणोत्तर एक लाख जिवंत अर्भकांच्या जन्मांमध्ये 97 इतके आहे. माता मृत्यू म्हणजे, एखाद्या ठराविक कालखंडात प्रत्येक 100,000 जिवंत अर्भके जन्माला येताना झालेले मातांचे मृत्यू.
नमुना नोंदणी व्यवस्थेतून प्राप्त झालेल्या आकडेवारी नुसार, देशात माता मृत्यू गुणोत्तरात सातत्याने घट होत आहे. 2014-2016 मध्ये 130, 2015-17 मध्ये 122, 2016-18 मध्ये 113, 2017-19 मध्ये 103 आणि 2018-20 97 ही सुधारणा खाली दर्शविण्यात आली आहे.
भारताने, हे यश साध्य करत माता मृत्यू दर प्रति लाख जन्म/100 हे राष्ट्रीय आरोग्य धोरणाचे उद्दिष्टही साध्य केले आहे. तसेच, 2030 पर्यंत, ही संख्या प्रति लाखांमागे/70 पर्यंत कमी करण्याच्या शाश्वत विकासाच्या उद्दिष्टपूर्तीकडेही योग्य दिशेने वाटचाल करत असल्याचे निदर्शक आहे.
ज्या राज्यांनी, शाश्वत विकासाची उद्दिष्टे साध्य करण्यात लक्षणीय प्रगती केली आहे, त्यांची संख्याही आता पूर्वीच्या सहा राज्यांवरुन आठ राज्यांपर्यंत वाढली आहे. यात केरळ  सर्वात आघाडीवर असून, त्या खालोखाल महाराष्ट्र , त्यानंतर तेलंगणा  आणि आंध्र प्रदेश , त्यानंतर तामिळनाडू , झारखंड , गुजरात  आणि शेवटी कर्नाटक  असे प्रमाण आहे.
माता मृत्यू गुणोत्तराचे प्रमाण लक्षणीयरित्या कमी करण्यात भारताने केलेले परिश्रम, भारताचे माता मृत्यू 70  पेक्षा कमी करण्याचे शाश्वत विकास उद्दिष्ट 2030 या नियोजित कालमर्यादेपूर्वीच पूर्ण करता येईल आणि, भारत मातांची योग्य ती काळजी घेणारा देश आहे, अशी प्रतिमा निर्माण करण्यात मदत करेल, असे सुचिन्ह दर्शवणारे आहेत.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पर्यावरण, वन एवं जलवायु परिवर्तन मंत्रालय
राष्ट्रीय सागरी कासव कृती योजना जाहीर, जैवविविधता हे भारताचे सौंदर्य, ते जतन करण्याची गरज - प्रकाश जावडेकर
नवी दिल्ली, 28 जानेवारी 2021
समुद्रात मोठ्या प्रमाणावर असलेल्या विविध प्राण्यांचे आणि सागरी कासवांचे संवर्धन करण्याची गरज लक्षात घेऊन पर्यावरण, वन आणि हवामान बदल मंत्रालयाच्या वतीने आज नवी दिल्ली येथे ‘सागरी महा प्राणी संपत्ती मार्गदर्शक तत्वे’ आणि ‘राष्ट्रीय सागरी कासव कृती योजना’ जाहीर करण्यात आली.
आभासी पद्धतीने झालेल्या या कार्यक्रमात बोलताना केंद्रीय पर्यावरण, वन आणि हवामान बदल मंत्री प्रकाश जावडेकर म्हणाले, सागरी जैववैविध्यासह फुलांची आणि प्राण्यांची विविधता हेच भारताचे सौंदर्य आहे. आपल्याला शक्य तितक्या चांगल्या पद्धतीने आणि आवश्यकतेनुसार हस्तक्षेप करून या जैववैविध्याचे जतन आणि संवर्धन करण्याची गरज आहे.
भारताला 7500 किलोमीटर लांबीचा सागरी किनारा लाभला आहे. या समुद्रामध्ये समृद्ध जैवविविधता आहे. त्यामध्ये रंगबिरंगी माशांपासून शार्क, देवमासे, वेगवेगळ्या प्रकारची कासवे, महाकाय सस्तन प्राणी, डॉल्फिन, चमकदार प्रवाळ अशा असंख्य प्रकारच्या सागरी प्रजाती भारतामध्ये आहेत. या सागरी प्राण्यांमुळे मानवी आरोग्यासाठीही आवश्यक साधनसामुग्री मिळते.
सागरी व्यापार आणि वाहतूक, अन्न, खनिज स्रोत, सांस्कृतिक परंपरा, त्याचबरोबर अध्यात्मिक मूल्ये आणि विश्वभरातल्या पर्यटकांना आकर्षित करणा-या सागरी किना-यांच्या स्रोतांवर लक्षावधी लोकांचा उदरनिर्वाह अवलंबून आहे.
भारतामध्ये सागरी अधिवासांला आर्थिक, पर्यावरणीय महत्व आणि सांस्कृतिक मूल्ये असूनही सागरातल्या महा प्राणी संपत्तीला आणि सागरी कासवांना अनेक अडचणींचा सामना करावा लागत आहे. अशा आव्हानात्मक परिस्थितीमध्ये त्यांच्या संवर्धनासाठी नागरिकांच्या सहभागाबरोबरच समन्वय साधून कृती करण्याची आवश्यकता आहे. यामुळे सागरी प्रजाती आणि त्यांचा अधिवास सुरक्षित ठेवण्यासाठी दीर्घकालीन उपाययोजना करण्यासाठी मदत मिळू शकणार आहे.
आज जाहीर करण्यात आलेल्या कृती योजनेमध्ये सागरी प्राणी संपत्ती संवर्धनासाठी केवळ आंतर-क्षेत्रीय कार्यक्रमाला चालना मिळणार आहे, इतकेच नाही तर सागरी सस्तन प्राण्यांच्या संवर्धनातील समस्या सोडविण्यासाठी सरकार आणि समाज तसेच संबंधित भागधारक यांच्यामध्ये सुसंवाद निर्माण करणे शक्य होणार आहे. त्याचबरोबर सागरी कासवांचे संवर्धन करणेही सुकर होणार आहे, असेही प्रकाश जावडेकर यांनी यावेळी सांगितले.
M.Pange/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 342
गृह मंत्रालय
राष्ट्रीय एकता दिनानिमित्त नवी दिल्लीतील सरदार पटेल चौकात विशेष कार्यक्रमाचे आयोजन
राष्ट्रपती रामनाथ कोविंद, उपराष्ट्रपती एम. वैंकय्या नायडू, केंद्रीय गृहमंत्री अमित शाह आणि दिल्लीचे नायब राज्यपाल अनिल बैजल यांनी देशाचे लोहपुरुष सरदार वल्लभभाई पटेल यांना त्यांच्या जयंतीनिमित्त वाहिली पुष्पांजली
राष्ट्रीय एकता दिनी बोलताना केंद्रीय गृहमंत्री अमित शाह म्हणाले, "लोहासारखे दृढ नेतृत्व, एकनिष्ठता आणि देशभक्तीचे प्रतिक असलेले सरदार पटेलजी आम्हाला सदैव मार्गदर्शन करतील"
केंद्रीय गृहमंत्र्यांनी उपस्थितांना दिली राष्ट्रीय एकता दिनाची शपथ
नवी दिल्ली, 31 ऑक्टोबर 2020
राष्ट्रीय एकता दिनानिमित्त नवी दिल्लीतील सरदार पटेल चौकात विशेष कार्यक्रमाचे आयोजन केले होते. यावेळी राष्ट्रपती रामनाथ कोविंद, उपराष्ट्रपती एम. वैंकय्या नायडू, केंद्रीय गृहमंत्री अमित शाह आणि दिल्लीचे नायब राज्यपाल अनिल बैजल यांनी भारताचे लोहपुरुष सरदार वल्लभभाई पटेल यांना त्यांच्या जयंतीनिमित्त पुष्पांजली अर्पण केली.
राष्ट्रीय एकता दिनानिमित्त बोलताना केंद्रीय गृहमंत्री अमित शाह म्हणाले, "लोहासारखे दृढ नेतृत्व, एकनिष्ठता आणि देशभक्तीचे प्रतिक असलेले सरदार पटेलजी आम्हाला सदैव मार्गदर्शन करतील. "
राष्ट्रीय एकता दिनानिमित्त शपथ देताना गृहमंत्री अमित शाह म्हणाले, की, “मी अशी शपथ घेतो की मी माझ्या देशाची एकता, अखंडता आणि सुरक्षितता टिकविण्यासाठी मी स्वतः ला समर्पित करीन, तसेच माझ्या देशबांधवांमधे हा संदेश प्रसारीत करण्यासाठी कठोर परिश्रम करेन. मी माझ्या देशाच्या एकीकरणाचे चैतन्य, जे सरदार वल्लभभाई पटेल यांची दूरदृष्टी होते आणि आपल्या कर्तृत्वाने त्यांनी पाहिले होते, त्यासाठी शपथ घेत आहे. मी स्वतः माझ्या देशाची अंतर्गत सुरक्षितता सुनिश्चित करण्यासाठी सदैव तत्पर असेन”.
श्रेष्ठ देशभक्त सरदार वल्लभभाई पटेल यांना, देशाच्या वतीने कृतज्ञतेने आदरांजली अर्पण करताना आपल्या ट्वीटर संदेशात अमित शाह म्हणाले, राष्ट्रीय एकात्मतेचे प्रतीक असलेले आणि प्रत्येक भारतीयांच्या हृदयात जगणारे लोहपुरुष सरदार पटेल जी यांना अभिवादन. शेकडो संस्थांनांचे एकत्रीकरण करून आजच्या भक्कम भारताचा त्यांनी पाया रचला. देश त्यांच्या श्रेष्ठ योगदानाला, खंबीर नेतृत्वाला आणि मायभूमीसाठी केलेल्या अतुलनीय समर्पणाला कधीही विसरणार नाही."
केंद्रीय गृहमंत्री म्हणाले, "भारताचे एकीकरण करण्यापासून ते सोमनाथ मंदिराच्या पुनर्बांधणीपर्यंत सरदार पटेल यांनी आपल्या जीवनातील प्रत्येक क्षण देशाच्या एकतेसाठी आणि अखंडतेसाठी समर्पित केला. देशाच्या वतीने कृतज्ञतापूर्वक मी श्रेष्ठ देशभक्त आणि लोहपुरुष सरदार पटेल यांच्याप्रती आदर व्यक्त करतो."S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
पद्म पुरस्कारांसाठीची ऑनलाईन नामांकन प्रक्रिया सुरू
(नवी दिल्ली, 2 मे 2018
वर्ष 2019 ला प्रजासत्ताक दिनाला जाहीर होणाऱ्या पद्म पुरस्कारांसाठी ऑनलाईन नामांकन किंवा शिफारस पाठवण्याची प्रक्रिया 1 मे पासून सुरू झाली असून हे नामांकन पाठवण्याची अंतिम तारीख 15 सप्टेंबर 2018 आहे.
केंद्रीय मंत्रालय, विभाग, राज्य सरकार आणि केंद्रशासित प्रदेश, भारतरत्न तसेच पद्मविभूषण पुरस्कार विजेते, विविध क्षेत्रात उत्कृष्ट कार्य करणाऱ्या संस्था यांच्याकडून या पुरस्कारांसाठी नामांकन मागवण्यात आले आहेत. विविध क्षेत्रात उत्कृष्ट काम करणाऱ्या तसेच विशेष कामगिरी करणाऱ्या लोकांच्या कार्याची सविस्तर माहिती घेऊन उचित नामांकन पाठवण्याचे आवाहन या सर्व संस्थांना करण्यात आले आहे.
ही नामांकने तसेच शिफारसी केवळ ऑनलाईन स्वरुपातच स्वीकारली जातील. देशातले सर्व नागरिक स्वत:सह इतर कोणाचेही नामांकन अथवा शिफारस पाठवू शकतात. या नामांकनासोबत संबंधित व्यक्तीची सविस्तर माहिती दिलेल्या आराखड्यात भरणे आवश्यक आहे. नागरिक www.padmaawards.gov.in या पोर्टलवरून ही नामांकन भरू शकतात. सरकारी अधिकारी आणि कर्मचारी तसेच सार्वजनिक संस्थांमध्ये कार्यरत कर्मचारी यांचे या पुरस्कारासाठी नामांकन अथवा शिफारस केली जाऊ शकत नाही. मात्र, यात डॉक्टर आणि शास्त्रज्ञ यांचा अपवाद करण्यात आला आहे.
N.Sapre/R.Aghor/P.Kor
सांस्कृतिक मंत्रालय
पंतप्रधान नरेंद्र मोदी 20 एप्रिल रोजी पहिल्या जागतिक बौद्ध शिखर परिषदेचे करणार उद्घाटन
परदेशातील 171 प्रतिनिधी आणि भारतीय बौद्ध संघटनांचे 150 प्रतिनिधी या संमेलनात होणार सहभागी - जी के रेड्डी
नवी दिल्ली, 17 एप्रिल 2023
आगामी पहिल्या जागतिक बौद्ध शिखर परिषदेबाबत केंद्रीय सांस्कृतिक पर्यटन मंत्री जी के रेड्डी यांनी आज नवी दिल्ली येथे पत्रकार परिषदेला संबोधित केले.
पंतप्रधान नरेंद्र मोदी 20 एप्रिल रोजी नवी दिल्लीत पहिल्या जागतिक बौद्ध शिखर परिषदेचे उदघाटन करणार असल्याची माहिती जी के रेड्डी यांनी दिली. केंद्रीय सांस्कृतिक मंत्रालय आणि इंटरनॅशनल बुद्धिस्ट कॉन्फेडरेशन  च्या सहकार्याने 20-21 एप्रिल रोजी नवी दिल्लीत अशोक हॉटेल येथे हा कार्यक्रम आयोजित करणार आहे. स्वातंत्र्याच्या अमृत महोत्सवानिमित्त केंद्र सरकार विविध उपक्रम, स्मरणोत्सव आयोजित करत आहे आणि पहिली आंतरराष्ट्रीय बौद्ध शिखर परिषद भारतात आयोजित करण्याचा निर्णय केंद्र सरकारने घेतला आहे.
विविध देशातील प्रमुख बौद्ध भिक्खू पहिल्यांदाच भारताला भेट देणार असून परिषदेत सहभागी होणार आहेत, असे त्यांनी सांगितले. बौद्ध तत्वज्ञान आणि विचारांचा आधार घेऊन समकालीन आव्हानांवर मात कशी करावी, यासंदर्भात या परिषदेत विचारमंथन होईल, असे ते म्हणाले. बौद्ध धर्माचा उगम भारतात झाला असून या आंतरराष्ट्रीय शिखर परिषदेमुळे त्यादृष्टीने बौद्ध धर्मामधील भारताचे महत्व अधोरेखित होईल, असे त्यांनी सांगितले. या दोन दिवसीय जागतिक बौद्ध परिषदेची संकल्पना "समकालीन आव्हानांना प्रतिसाद: तत्वज्ञान ते रूढ प्रघात" अशी आहे.
ही जागतिक शिखर परिषद, इतर देशांशी सांस्कृतिक आणि राजनैतिक संबंध वृद्धिंगत करण्याचे एक माध्यम ठरेल, असे जी किशन रेड्डी यांनी सांगितले. या परिषदेत सुमारे 30 देशांचे प्रतिनिधी सहभागी होणार असून परदेशातील सुमारे 171 प्रतिनिधी आणि भारतीय बौद्ध संघटनेचे 150 प्रतिनिधी सहभागी होणार असल्याचं त्यांनी सांगितलं.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 174
पेट्रोलियम आणि नैसर्गिक वायू मंत्रालय
धर्मेंद्र प्रधान यांनी देशांतर्गत पोलाद वापर वाढ, तेल आणि गॅस क्षेत्राच्या पोलाद गरजा भागविण्यासाठी आयातीवरील अवलंबत्व कमी करण्यावर दिला भर
(पेट्रोलियम आणि नैसर्गिक वायू आणि पोलाद मंत्री धर्मेंद्र प्रधान यांनी देशांतर्गत पोलादाचा वापर वाढवण्यावर आणि तेल आणि गॅस क्षेत्राच्या पोलाद गरजा भागविण्यासाठी आयातीवरील अवलंबत्व कमी करण्यावर भर दिला आहे. आज नवी दिल्लीत ‘आत्मनिर्भर भारत: तेल आणि वायू क्षेत्रात देशांतर्गत पोलादाचा वापर वाढवणे ’ या विषयावरील वेबिनारला संबोधित करताना ते म्हणाले की,पोलाद आणि तेल आणि वायू क्षेत्रांचा जवळचा संबंध असून, त्यांना एक नवा आधार देण्याची वेळ आली आहे.
पंतप्रधान नरेंद्र मोदी यांच्या आत्मनिर्भर भारत आवाहनाचा संदर्भ देताना प्रधान म्हणाले की, आत्मनिर्भर भारत एक मजबूत उत्पादन क्षेत्र असलेला स्वयंपूर्ण मात्र तरीही जागतिक दृष्ट्या एकात्मिक अर्थव्यवस्था असलेला बलवान भारत आहे. बांधकाम, तेल आणि वायू, वाहन उद्योग , यंत्रसामग्री यांसारख्या क्षेत्रांशी मजबूत संबंध असल्यामुळे भारतीय पोलाद क्षेत्र आत्मनिर्भर भारत बनण्याचे स्वप्न साकार करण्यात मूलभूत भूमिका बजावू शकतो. ते म्हणाले की, देशांतर्गत सर्व गरजा पूर्ण केल्यावरच भारतीय पोलाद क्षेत्र जागतिक स्तरावर एक प्रमुख क्षेत्र बनू शकते.
ऊर्जा मंत्रालय
टाइम ऑफ डे  अर्थात दिवसांच्या तासांनुसार दरांचा अंतर्भाव करुन आणि स्मार्ट मीटरिंग नियम सुलभ करुन, केंद्र सरकारने वीज  नियम, 2020 मध्ये केली सुधारणा
टाइम ऑफ डे  दरव्यवस्था ग्राहकांसाठी सर्वांगाने लाभदायक बाब असून त्यामुळे ग्राहकांचा वीज खर्च कमी होतो, उर्जा प्रणाली, साधनसंपत्तीचा अधिक कार्यक्षमतेने वापर करता येऊ शकतो: केंद्रीय ऊर्जा आणि नवीन आणि नवीकरणीय ऊर्जा मंत्री आर.के. सिंह
केंद्र सरकारने, वीज  नियम, 2020 मध्ये सुधारणा करुन, विद्यमान वीजदर व्यवस्थेत दोन बदल केले आहेत. टाइम ऑफ डे  अर्थात दिवसांच्या तासांनुसार दरांचा अंतर्भाव आणि स्मार्ट मीटरिंग म्हणजेच वीजपुरवठा आणि वीजवापराचे अचूक मुल्यांकन करणाऱ्या आधुनिक इलेक्ट्रॉनिक पद्धतीच्या नियमांचे सुलभीकरण, हे ते दोन बदल आहेत.
टाइम ऑफ डे  दराविषयी माहिती:
दिवसाच्या प्रत्येक वेळी समान दराने वीजशुल्कं आकारण्याऐवजी, दिवसाच्या वेळेनुसार वीजशुल्कं बदलेल. टाइम ऑफ डे दरपद्धतीप्रमाणे, दिवसाच्या सौर तासातील म्हणजेच राज्य विद्युत नियामक आयोगाने निर्दिष्ट केल्यानुसार दिवसातील आठ तासांच्या कालावधीतले दर सामान्य दरांपेक्षा 10 ते 20 टक्क्यांनी कमी असतील. तर, पीक अवर्स म्हणजेच वीज वापर जास्त असलेल्या कालावधीसाठी, वीजदर सामान्य दरापेक्षा 10 ते 20 टक्के जास्त असेल. वीजेची कमाल 10 किलोवॅट आणि त्याहून जास्त मागणी असलेल्या व्यावसायिक आणि औद्योगिक ग्राहकांसाठी, 1 एप्रिल 2024 पासून आणि कृषी ग्राहक वगळता इतर सर्व ग्राहकांसाठी 1 एप्रिल 2025 पासून, टी ओ डी दर लागू होतील. स्मार्ट मीटर बसवल्यानंतर, स्मार्ट मीटर धारक ग्राहकांसाठी, टी ओ डी दर त्वरीत लागू होतील.
टाइम ऑफ डे  दरव्यवस्था ग्राहक आणि एकंदर वीजव्यवस्थेसाठी सर्वांगाने लाभदायक बाब असल्याचे, केंद्रीय ऊर्जा आणि नवीन आणि नवीकरणीय ऊर्जा मंत्री आर.के. सिंह यांनी म्हटले आहे. “अधिक वीजवापराचे तास, सौर तास आणि सामान्य तासांसाठी स्वतंत्र दर असलेल्या टी ओ डी दरव्यवस्थेमुळे, वीज ग्राहकांना आपल्याला येणाऱ्या वीजशुल्कानुसार वीजवापराचे व्यवस्थापन करण्याची संधी मिळू शकेल. टी ओ डी टॅरिफ यंत्रणेचा प्रभावी आणि विचारपूर्वक वापर करून, ग्राहक त्यांचा वीजखर्च कमी करू शकतात. सौरऊर्जा स्वस्त असल्याने, सौरतासां दरम्यानचे दर कमी असतील, त्यामुळे ग्राहकांना त्याचा फायदा होईल. सौरतासां व्यतिरिक्तच्या कालावधीत, औष्णिक, जल आणि वायू आधारीत वीजक्षमता वापरली जाते आणि त्यांचे दर सौर उर्जेपेक्षा जास्त आहेत. या सर्व बाबींची टी ओ डी दरव्यवस्थेत काळजी घेतली जाते. वीज खर्च कमी असलेल्या सौर तासांमध्ये वीजेचा वापर अधिक असलेली कामे जास्तीत जास्त करुन, आता ग्राहक त्यांचा वीज खर्च कमी करण्यासाठी त्यांच्या वीजवापराचे नियोजन करू शकतात, " असे मतही आर.के. सिंह यांनी व्यक्त केले.
केंद्रीय मंत्री म्हणाले की, टी ओ डी व्यवस्थेमुळे अपारंपरीक ऊर्जा स्त्रोतांची गरज वाढून, भारतासाठी ऊर्जावापराचे पारंपरीक पासून अपारंपरीक उर्जासंक्रमण सुलभ होईल. "टी ओ डी टॅरिफ व्यवस्थेमुळे, नवीकरणीय उर्जाउत्पादन आणि वापरामधील चढउतारांचे व्यवस्थापन सुधारेल, नवीकरणीय उर्जावापराच्चा तासांच्या कालावधीत काम जास्त करण्याला प्रोत्साहन मिळेल आणि त्यामुळे अपारंपरीक उर्जेचे उत्पादन मोठ्या प्रमाणात वाढेल," असे आर.के. सिंह यांनी स्पष्ट केले.